разкази с хумор за Длъжници
В някакво село идва бирник да събира от селяните годишния данък. По едно време се задава бай Петко - крупен длъжник - и води стадо агнета. Бирника го вижда и се провиква:  
- Еее, бай Петко, браво бе! Ей, казах му на тоя човек да докара десет агнета и ей-на, докара ги. Браво! Я сега да ги преброим. Едно, две, три, четири, пет, (браво, бай Петко), шест, седем, осем, девет, де... де... Чакай, май ги объркахме нещо...  
Започва да брои пак:  
- 1, 2, 3, 4, 5, 6, 7, 8, девет! Бай Петко, сбъркал си. Докарал си девет.  
Бай Петко:
- Е, девет де, девет.  
БИРНИК:
- Е да, ама те не трябва да са девет, трябва да са десет.  
Бай Петко:
- Е, десет де, десет.  
БИРНИК:
- Да, ама те не са десет, те са девет!  
Бай Петко: - Е девет де, девет.  
БИРНИК:
- Кво девет, като те не трябва да са девет! Трябва да са десет!  
Бай Петко: - Е, десет де, десет...  
Бирникът се ядосва:  
- Ти слушаш ли ме какво ти казвам бе, човек? Ти имаш данък за годината, разбра ли? Десет агнета данък! А ти си докарал девет!  
Бай Петко: - Е, девет...  
БИРНИК:
- Е какво девет, та девет, бе... те трябва да са десет!!!  
Бай Петко:
- Десет де , десет.  
БИРНИК (вече извън нерви):  
- Ааа, с теб човек не може да се разбере бе! Чакай, сега ще ти го обясня другояче. Я елате тук девет човека!  
Събират се девет човека. Бирникът им казва:  
- Я сега всеки от вас деветимата да хване по едно агне!  
Деветимата си хващат по едно агне. Бирникът се обръща към бай Петко и пита:  
- Гледай сега, бай Петко, за какво става дума! Тези девет човека си хванаха по едно агне. А за мен НЯМА АГНЕ! Питам: Защо за мен няма агне, бай Петко???  
Бай Петко: - Еее, па ти мене за к..а ли ме държа, кога си ги хващаха хората бе?...